turjo4nis/wikipedia-bn-dump-20250701 huggingface dataset:
ফাউন্টেন হিলস টাইমস

ফাউন্টেন হিলস টাইমস মার্কিন যুক্তরাষ্ট্রের অ্যারিজোনার মেরিকোপা কাউন্টির একটি সাপ্তাহিক পত্রিকা, যা অ্যারিজোনার ফাউন্টেন হিলস থেকে প্রকাশিত হয়।

সংবাদপত্রটি সর্বপ্রথম ২৭ জুন ১৯৭৪ সালে প্রকাশিত হয়েছিল এবং কেবল ফাউন্টেন হিলস, দ্য ভার্দেস এবং ফোর্ট ম্যাকডওয়েল সম্প্রদায়ের সংবাদ প্রচারের ব্যবস্থা করা হয়েছিল। 

মূল সংস্থা ওয়েস্টার্ন স্টেটস পাবলিশার্স, ইনক বেশ কয়েকটি প্রকাশনা প্রকাশ করে, যার মধ্যে আছে ফাউন্টেন হিলস/রিও ভার্দে টেলিফোন ডিরেক্টরি, ফাউন্টেন হিলস কমিউনিটি গাইড, ফাউন্টেন হিলস হোম, লেচস গো এন্ড ব্যাক টু স্কুল এবং গ্রেজুয়েশন সংস্করণ সহ বেশ কয়েকটি প্রকাশনা প্রকাশ করে।

তথ্যসূত্র

বহিঃসংযোগ 
 জাতীয় সংবাদপত্র অ্যাসোসিয়েশন ২০১২ সেরা সংবাদপত্র প্রতিযোগিতা বিজয়ী
 অ্যারিজোনা নিউজপেপারস অ্যাসোসিয়েশন: ফাউন্টেন হিলস টাইমস প্রকাশক অ্যালান ক্রুইক্ষঙ্ক সম্মানিত

অ্যারিজোনার সংবাদপত্র
কৃষ্ণধন হালদার

কৃষ্ণধন হালদার হলেন একজন ভারতীয় রাজনীতিবিদ, যিনি ভারতের কমিউনিস্ট পার্টির (মার্ক্সবাদী) রাজনীতির সাথে যুক্ত। তিনি পশ্চিমবঙ্গ বিধানসভায় চারবার কুলপি বিধানসভা কেন্দ্রের বিধায়ক হিসেবে নির্বাচিত হয়েছেন।

তথ্যসূত্র

বহিঃসংযোগ

পশ্চিমবঙ্গের রাজনীতিবিদ
কিংম্যান স্ট্যান্ডার্ড

কিংম্যান স্ট্যান্ডার্ড বা দ্য স্ট্যান্ডার্ড মোহাভে কাউন্টি নিউজপেপারস, ইনক এর মালিকানায় কিংম্যানের স্থানীয় সাপ্তাহিক পত্রিকা। এর সঞ্চালন ৮,০৬২  সপ্তাহে একবার পত্রিকাটি প্রকাশিত হয়, বুধবার এবং কিংম্যান, বুলহেড সিটি, লেক হাভাসু সিটি এবং লাফলিন, নেভাদায় বিতরণ করা হয়।

তথ্যসূত্র

বহিঃসংযোগ 

 

অ্যারিজোনার সংবাদপত্র
ওয়েস্টার্ন নিউজ অ্যান্ড ইনফো

ওয়েস্টার্ন নিউজ অ্যান্ড ইনফো, ইনক। সল্টওয়েল পরিবারের মালিকানাধীন একটি মাল্টি মিডিয়া সংস্থা। ২০১৬ সালে, সংস্থার সদর দফতর ইউমা, অ্যারিজোনা থেকে অ্যারিজোনার প্রেসকোট ভ্যালিতে সরানো হয়।

তথ্যসূত্র

বহিঃসংযোগ 

 

অ্যারিজোনার সংবাদপত্র
মার্কিন যুক্তরাষ্ট্রের গণমাধ্যম কোম্পানি
মার্কিন যুক্তরাষ্ট্রের সংবাদপত্র কোম্পানি
কামরুন নাহার (রাজনীতিবিদ)

কামরুন নাহার বাংলাদেশ জাতীয়তাবাদী দলের রাজনীতিবিদ যিনি সংরক্ষিত মহিলা আসনের সংসদ সদস্য ছিলেন।

রাজনৈতিক জীবন 
কামরুন নাহার ১৯৭৯ সালের দ্বিতীয় জাতীয় সংসদের মহিলা আসন-০৭ থেকে বাংলাদেশ জাতীয়তাবাদী দলের মনোনীত সংসদ সদস্য ছিলেন।

তথ্যসূত্র 

জীবিত ব্যক্তি
জন্মের বছর অনুপস্থিত (জীবিত ব্যক্তি)
বাংলাদেশ জাতীয়তাবাদী দলের রাজনীতিবিদ
দ্বিতীয় জাতীয় সংসদ সদস্য
জাতীয় সংসদের মহিলা সদস্য
ইনসাইড টুকসন বিজনেস

ইনসাইড টুকসন বিজনেস একটি সাপ্তাহিক সংবাদপত্র, যা টাকসনে প্রকাশিত হয় এআং দক্ষিণ অ্যারিজোনার ব্যবসা, আর্থিক ও অর্থনৈতিক সংবাদ কভার করে। এটি ১৯৯২ থেকে ২০১৪ পর্যন্ত উইক কমিউনিকেশনসের মালিকানাধীন ছিল, এরপর এটি ১০/১৩ কমিউনিকেশনস এর কাছে বিক্রি করা হয়েছিল।

আরো দেখুন 

 ব্যবসায়িক সংবাদপত্রগুলির তালিকা
 অ্যারিজোনার সংবাদপত্রের তালিকা

তথ্যসূত্র

বহিঃসংযোগ 

 insidetucsonbusiness.com

অ্যারিজোনার সংবাদপত্র
মার্কিন যুক্তরাষ্ট্রের সাপ্তাহিক সংবাদপত্র
মার্কিন যুক্তরাষ্ট্রের ব্যবসায়িক সংবাদপত্র
১৯৯০-এ অ্যারিজোনায় প্রতিষ্ঠিত
১৯৯০-এ প্রতিষ্ঠিত প্রকাশনা
আব্দুল মান্নান (রাজশাহীর রাজনীতিবিদ)

আব্দুল মান্নান বাংলাদেশ জাতীয়তাবাদী দলের রাজনীতিবিদ যিনি তৎকালীন রাজশাহী-১৫ আসনের সংসদ সদস্য ছিলেন।

রাজনৈতিক জীবন 
আব্দুল মান্নান ১৯৭৯ সালের দ্বিতীয় জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে তৎকালীন রাজশাহী-১৫ আসন থেকে সংসদ সদস্য নির্বাচিত হন।

তথ্যসূত্র 

জীবিত ব্যক্তি
জন্মের বছর অনুপস্থিত (জীবিত ব্যক্তি)
বাংলাদেশ জাতীয়তাবাদী দলের রাজনীতিবিদ
দ্বিতীয় জাতীয় সংসদ সদস্য
আলতাফ হোসেন চৌধুরী (ফরিদপুররের রাজনীতিবিদ)

আলতাফ হোসেন চৌধুরী বাংলাদেশ জাতীয়তাবাদী দলের রাজনীতিবিদ যিনি তৎকালীন ফরিদপুর-১৩ আসনের সংসদ সদস্য ছিলেন।

রাজনৈতিক জীবন 
আলতাফ হোসেন চৌধুরী ১৯৭৯ সালের দ্বিতীয় জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে তৎকালীন ফরিদপুর-১৩ আসন থেকে সংসদ সদস্য নির্বাচিত হন।

তথ্যসূত্র 

জীবিত ব্যক্তি
জন্মের বছর অনুপস্থিত (জীবিত ব্যক্তি)
বাংলাদেশ জাতীয়তাবাদী দলের রাজনীতিবিদ
দ্বিতীয় জাতীয় সংসদ সদস্য
চিনলোন

চিনলোন (, ), এটি ক্যানবোল নামেও পরিচিত, এটি মায়ানমারের
ঐতিহ্যবাহী ও জাতীয় খেলা। এটি একটি অপ্রতিযোগিতামূলক খেলা এবং সাধারণত ছয় জন এক সাথে এক দল হিসাবে খেলে। ব্যবহৃত বলটি বেত দিয়ে হাতের মাধ্যমে তৈরি করা হয়, বলটিকে আঘাত করলে ঝুড়ির মত শোনায় । খেলাটি হ্যাকি-স্যাকের মতোই, কিন্তু এটির ক্ষেত্রে খেলোয়াড়রা একটি বৃত্তের মধ্যে একে অপরের মধ্যে বল পা দিয়ে প্রদান করে খেলেন।চিনলোনে, খেলোয়াড়েরা বল প্রদান করার সময় বৃত্তের কেন্দ্রস্থলে একজন খেলোয়াড়কে নিয়ে হাটেন। খেলার মূল বিষয়টি হল বলটিকে মাটি স্পর্শ করা থেকে বিরত রাখা এবং এ সময় যতটা সম্ভব সৃজনশীলতার সাথে একে অপরকে বল প্রদান করা। চিনলোন খেলাটি পুরুষ, মহিলা এবং শিশুরা একসাথে খেলতে পারে।

ইতিহাস 

চিনলোন প্রায় ১,৫০০ বছর ধরে মায়ানমারে একটি বিশিষ্ট ভূমিকা পালন করেছে। এটির ধরন প্রদর্শন-ভিত্তিক কারণ এটি প্রথম বার্মিজ রয়্যালটি বিনোদন দেওয়ার ক্রিয়াকলাপের মাধ্যম হিসাবে তৈরি হয়েছিল। চিনলোন বার্মিজ মার্শাল আর্ট এবং নৃত্য দ্বারা প্রভাবিত। চিনলোনের আসল রূপ ছাড়াও একক প্রদর্শন  রয়েছে যাকে তানপানডিং বলা হয়। যদিও চিনলোনকে ইউরোপীয়রা খেলাধুলার চেয়ে একটি প্রদর্শন হিসাবে বিবেচনা করেন। ১৯১১ সালের, চিনলোন দলগুলি ইউরোপ এবং এশিয়ার বিভিন্ন স্থানে প্রর্দশনী করেছিল।

১৯৪৮ সালে মিয়ানমারের ব্রিটিশ ঔপনিবেশিক শাসন থেকে স্বাধীন হওয়ার পরও, ব্রিটিশ প্রভাব এবং সাংস্কৃতিক অনুশীলন দীর্ঘস্থায়ী ছিল, যেমন ব্রিটিশ ক্রীড়া যেমন ক্রিকেট এবং পোলো সহ। ব্রিটিশ উপনিবেশবাদ প্রভাবশালী সংস্কৃতি এখনও বার্মিজ জীবনের উপর ভারী প্রভাব ফেলছে। ১৯৬০ এর দশক থেকে দেশীয় সাংস্কৃতিক অহংকার পুনর্নবীকরণের প্রয়াসে বার্মিজ সরকার তাদের ঐতিহ্য সংরক্ষণে জোড়ালো প্রচার করেছিল। চিনলোন বার্মিজ জাতীয়তাবাদ প্রতিষ্ঠায় মূল ভূমিকা পালন করে।

বার্মা অ্যাথলেটিক অ্যাসোসিয়েশনের প্রধান উ আহে ইয়াইনকে ১৯৫৩ সালে চীনলোনের জন্য একটি নীতিমালা তৈরির আদেশ করা হয়েছিল। এই নিয়মগুলি চিনলোনকে আরও প্রতিযোগিতামূলক করেছে এবং একই বছর ইয়াঙ্গুনে প্রথম সরকারী চিনলোন প্রতিযোগিতা অনুষ্ঠিত হয়েছিল। চিনলোন বার্মিজ ঐতিহ্যে সাথে স্বতঃস্ফূর্তভাবে ফিরে আসে। দক্ষিণ-পূর্ব এশিয়ার অন্যান্য অনেক দেশের খেলা যেমন দা কৌ (ভিয়েতনাম), কেটার (লাওস), সিপাক রাগ (মালয়েশিয়া, সিঙ্গাপুর, ব্রুনাই, ইন্দোনেশিয়ায়), সিপা (ফিলিপাইন) এবং তাক্রাও (থাইল্যান্ড) এটির সাথে সম্পর্কিত।

২০১৩ সালের দক্ষিণ-পূর্ব এশীয় গেমসটি মায়ানমারে ১৯৬৯ সালের পর প্রথম নেপিডোতে অনুষ্ঠিত হয়েছিল। চিনলোন প্রতিযোগিতার মধ্যে একটি পৃথক খেলা হিসাবে অন্তর্ভুক্ত হয়েছিল, এবং সমাপনী অনুষ্ঠানেও প্রদর্শিন করা হয়েছিল। দক্ষিণ-পূর্ব এশীয় গেমসে চিনলোনের অন্তর্ভুক্তি বিতর্কিত ছিল, কারণ অন্য দেশগুলি বর্মী খেলাটিতে অংশ নিতে যথেষ্ট প্রস্তুত ছিল না।

তথ্যসূত্র

বহিঃসংযোগ 

 ক্যানবেরায় অনুষ্ঠিত অস্ট্রেলিয়ান চিনলোন চ্যাম্পিয়নশিপ

মিয়ানমারে ক্রীড়া
মিয়ানমারে উদ্ভাবিত ক্রীড়া
আলতাফ হোসেন চৌধুরী (দ্ব্যর্থতা নিরসন)

আলতাফ হোসেন চৌধুরী বলতে বোঝাতে পারে:

 আলতাফ হোসেন চৌধুরী –বাংলাদেশ বিমান বাহিনীর সাবেক প্রধান ও রাজনীতিবিদ।
 আলতাফ হোসেন চৌধুরী (ফরিদপুররের রাজনীতিবিদ) –বাংলাদেশ রাজনীতিবিদ যিনি তৎকালীন ফরিদপুর-১৩ আসনের সংসদ সদস্য ছিলেন।

আরও দেখুন 

 আলতাফ হোসেন –দ্ব্যর্থতা নিরসন পাতা।
 আলতাফ হোসেন গোলন্দাজ –বাংলাদেশী রাজনীতিবিদ ও প্রাক্তন সংসদ সদস্য।
 আলতাফ হোসেইন -শিক্ষাবিদ, সাংবাদিক, এবং পাকিস্তান আন্দোলন কর্মী।
কামরুন নাহার (দ্ব্যর্থতা নিরসন)

কামরুন নাহার বলতে বোঝাতে পারে:

 কামরুন নাহার –বাংলাদেশী মৃত্তিকা বিজ্ঞানী এবং পরিবেশবাদী।
 কামরুন নাহার (রাজনীতিবিদ) –বাংলাদেশের রাজনীতিবিদ যিনি সংরক্ষিত মহিলা আসনের সংসদ সদস্য ছিলেন।

আরও দেখুন 

 কামরুন নাহার চৌধুরী –বাংলাদেশী রাজনীতিবিদ ও সংসদ সদস্য।
 কামরুন নাহার জাফর –বাংলাদেশী রাজনীতিবিদ ও সাবেক সংসদ সদস্য।
 কামরুন্নাহার পুতুল –বাংলাদেশী রাজনীতিবিদ ও সংসদ সদস্য ছিলেন।
 কামরুন্নাহার আজাদ স্বপ্না –বাংলাদেশী চলচ্চিত্র অভিনেত্রী।
অ্যারিজোনা বিজনেস গেজেট

অ্যারিজোনা বিজনেস গ্যাজেট ফিনিক্স, অ্যারিজোনার একটি ব্যবসায়িক সংবাদপত্র, যা গ্যানেট কোম্পানির মালিকানাধীন। অ্যারিজোনা বিজনেস গেজেট দ্য অ্যারিজোনা রিপাবলিকের অংশ, এটি ১৯৯৭ সালে কলেবরে ছোট করা হয়েছিল এবং এখন মূলত আবাসন এবং স্থানীয় ব্যবসায়িক সংবাদের উপর দৃষ্টি নিবদ্ধ করে।  এর প্রচলন রয়েছে ১,২০৮।

তথ্যসূত্র

বহিঃসংযোগ 

 abgnews.com

অ্যারিজোনার সংবাদপত্র
অ্যারিজোনা সিটি ইন্ডিপেন্ডেন্ট

অ্যারিজোনা সিটি ইন্ডিপেন্ডেন্ট মার্কিন যুক্তরাষ্ট্রের অ্যারিজোনার, অ্যারিজোনা সিটির একটি সাপ্তাহিক সংবাদপত্র।  এটি কাসা গ্র্যান্ডে ভ্যালি নিউজপ্রেসস ইনক -এর মালিকানাধীন।

তথ্যসূত্র

বহিঃসংযোগ 

 সরকারী ওয়েবসাইট

অ্যারিজোনার সংবাদপত্র
মার্কিন যুক্তরাষ্ট্রের দ্বি-সাপ্তাহিক সংবাদপত্র
অ্যারিজোনা রেঞ্জ নিউজ

অ্যারিজোনা রেঞ্জ নিউজ মার্কিন যুক্তরাষ্ট্রের অ্যারিজোনার উইলকক্সের একটি সাপ্তাহিক পত্রিকা  যা ১৮৮২ সালে এর প্রকাশনা শুরু করে।  এটি উইক কমিউনিকেশনস এর মালিকানাধীন।

তথ্যসূত্র

বহিঃসংযোগ 

 সরকারী ওয়েবসাইট

অ্যারিজোনার সংবাদপত্র
মার্কিন যুক্তরাষ্ট্রের সাপ্তাহিক সংবাদপত্র
১৮৮২-এ প্রতিষ্ঠিত প্রকাশনা
অ্যারিজোনা সিলভার বেল্ট

অ্যারিজোনা সিলভার বেল্ট অ্যারিজোনার গ্লোবের একটি পত্রিকা।  এটি ১৮৭০ সাল থেকে প্রকাশিত হয়েছে।  এটি নিউজ মিডিয়া কর্পোরেশনের মালিকানাধীন, যিনি এটি গেটহাউস মিডিয়া থেকে ২০০৮ সালে অধিগ্রহণ করেছিল।

তথ্যসূত্র

বহিঃসংযোগ 

 সরকারী ওয়েবসাইট

অ্যারিজোনার সংবাদপত্র
স্পোর্টিং নিউজ

স্পোর্টিং নিউজ যুক্তরাষ্ট্রভিত্তিক ক্রীড়া সংবাদ পরিবেশনকারী ওয়েবসাইট। এটি ডিএজেডএন গ্রুপের মালিকানাধীনে রয়েছে।

১৮৮৬ সালে স্পোর্টিং নিউজ নামের একটি মুদ্রিত সাময়িকী হিসেবে এটি প্রথম প্রকাশিত হয়। এটি বেসবল নিয়ে সংবাদ পরিবেশনকারী শীর্ষস্থানীয় সাময়িকী ছিল। এর ফলে সাময়িকীটির নাম দেওয়া হয় "দ্য বাইবেল অব বেসবল।" ২০১২-এর ডিসেম্বরে মুদ্রণ সংস্করণ বন্ধ হয়ে যায় ও ডিজিটাল সংস্করণের প্রকাশনা শুরু হয়।

ইতিহাস

প্রারম্ভিক ইতিহাস

১৮৮৬ সালের ১৭ মার্চ মার্কিন যুক্তরাষ্ট্রের মিজুরি অঙ্গরাজ্যের সেন্ট লুইস শহরে দ্য স্পোর্টিং নিউজ প্রথম প্রকাশিত হয়। এর প্রকাশক ছিলেন আলফ্রেড এইচ. স্পিঙ্ক।  তিনি সেন্ট লুইস ব্রাউনস বেসবল দলের পরিচালক ছিলেন। সাপ্তাহিক পত্রিকাটি ৫ সেন্টে বিক্রি করা হত। বেসবল, ঘোড়দৌড় ও পেশাদার মল্লযুদ্ধ সবচেয়ে বেশি প্রাধান্য পেত।  নিউ ইয়র্ক ও ফিলাডেলফিয়া শহরে এর ক্লিপার ও স্পোর্টিং লাইফ নামক প্রতিদ্বন্দ্বী ছিল। প্রথম বিশ্বযুদ্ধের দিকে টিএসএন একমাত্র বেসবল সংক্রান্ত খবরের কাগজ হিসেবে প্রতিষ্ঠা লাভ করে।

১৯০১ সালে জাতীয় বেসবল লিগের প্রতিদ্বন্দ্বী হিসেবে আমেরিকান লিগ প্রতিষ্ঠিত হয়। টিএসএন নতুন লিগ এবং এর প্রতিষ্ঠাতা বেন জনসনের উচ্চকণ্ঠ সমর্থক ছিলেন। তারা উক্ত খেলা হতে পানীয়ের বিক্রয়, জুয়াচুরি ও আম্পায়ারের উপর শারীরিক আক্রমণের মতো কুপ্রথাগুলো অপসারণের ব্যাপারে সম্মত হন।

টিএসএন সম্পাদক আর্থার ফ্ল্যানার জাতীয় চুক্তি প্রণয়ন করেন। এই চুক্তিতে জাতীয় লিগ ও আমেরিকান লিগ উভয়ই স্বাক্ষর করে। এর ফলে আধুনিক বিশ্ব বেসবল সিরিজের জন্ম হয়।

১৯০৪ সালে নিউ ইয়র্কের আলোকচিত্রী চার্লস কোনলোন প্রধান লিগের খেলোয়াড়দের চিত্র ধারণ শুরু করেন।  টিএসএনে সেই চিত্রগুলো প্রকাশিত হওয়ার পর ব্যাপক সাড়া ফেলে।

১৯৩৬ সালে স্পোর্টিং নিউজ "বর্ষসেরা খেলোয়াড়" পুরস্কার প্রদান শুরু করে। নিউ ইয়র্ক জায়ান্টসের সদস্য কার্ল হাবেল সর্বপ্রথম এ পুরস্কারে ভূষিত হন। এটি বেসবলের প্রধান লিগগুলোর সবচেয়ে সম্মানজনক পুরস্কার।

১৯৪২ সালে টিএসএন ফুটবল খেলার খবর প্রকাশ করতে শুরু করে।

১৯৪৬ সালে টিএসএন "দ্য কোয়ার্টারব্যাক" নামে আট পৃষ্ঠার একটি ট্যাবলয়েড প্রকাশ করতে শুরু করে। ট্যাবলয়েডের পুনঃনামকরণ করা হয় অল স্পোর্টস নিউজ। পেশাদার ও কলেজ পর্যায়ের বাস্কেটবল এবং হকি খেলার খবর এতে প্রকাশিত হয়।

১৯৬২ সালে জে জি টেইলর স্পিঙ্ক পরলোকগমন করেন। তার ছেলে সি সি জনসন স্পিঙ্ক এর প্রকাশনা শুরু করেন।

১৯৬৭ সালে টিএসএন অরিওলেস তারকা ফ্র্যাঙ্ক রবিনসনের প্রথম পূর্ণ রঙিন ছবি প্রকাশ করে।

১৯৭৭ সালে স্পিঙ্ক পরিবার টাইমস মিররের কাছে টিএসএন পত্রিকাটি বিক্রি করে দেয়।

তথ্যসূত্র

বহিঃসংযোগ

বেসবল ম্যাগাজিন
বাস্কেটবল ম্যাগাজিন
মার্কিন ফুটবল গণমাধ্যম
মার্কিন যুক্তরাষ্ট্রের ক্রীড়া ম্যাগাজিন
মার্কিন যুক্তরাষ্ট্রের সাপ্তাহিক ম্যাগাজিন
ওয়েবি পুরস্কার বিজয়ী
১৮৮৬-এ মিসৌরিতে প্রতিষ্ঠিত
২০১২-এ নর্থ ক্যারোলাইনায় বিলুপ্ত
মার্কিন যুক্তরাষ্ট্রের বিলুপ্ত ম্যাগাজিন
১৮৮৬-এ প্রতিষ্ঠিত ম্যাগাজিন
১৮৮৬-এ বিলুপ্ত ম্যাগাজিন
নর্থ ক্যারোলাইনার ম্যাগাজিন
জাতীয় হকি লীগের গণমাধ্যম
২০১২-এ বিলুপ্ত ম্যাগাজিন
কুস্তির মঞ্চ

কুস্তির মঞ্চ হলো এমন একটি ঘের দেওয়া মঞ্চ যার উপরে সাধারণত পেশাদার কুস্তির (প্রোফেসনাল রেসলিং) খেলা অনুষ্ঠিত হয়। এটি মুষ্টিযুদ্ধের মঞ্চের অনুরূপে  নির্মাণ করা হয়।

রূপরেখা এবং নির্মাণ 

ঐতিহ্যবাহী কুস্তি মঞ্চের সাজানোর পদ্ধতি এবং নির্মাণ মুষ্টিযুদ্ধের মঞ্চের সাথে সাদৃশ্যপূর্ণ। মুষ্টিযুদ্ধের মঞ্চের মতো কুস্তি মঞ্চ ইংরেজিতে "স্কোয়ার্ড সার্কেল" ("বর্গাকার বৃত্ত")-র মতো কাব্যিক নামেও পরিচিত।

সাধারণত একটি খাঁড়া ইস্পাত বীমে আটকানো কাঠের তক্তার মঞ্চ বিশেষ হল কুস্তির মঞ্চ। এই মঞ্চের উপর থাকে ফোম-এর গদি যা একটি ক্যানভাস কাপড় দ্বারা আচ্ছাদিত থাকে। বেশিরভাগ কুস্তির মঞ্চে সাধারণত মুষ্টিযুদ্ধের মঞ্চের চেয়ে বেশি গদি এবং অভিঘাত-শোষক নির্মাণ থাকতে দেখা যায়। 

মঞ্চের চারপাশে তিনটি মঞ্চঘেরা দড়ি রয়েছে যাদের সংখ্যা আধুনিক মুষ্টিযুদ্ধ মঞ্চের চেয়ে কম। ১৯৭০ এর দশকে চারটি দড়ি ছিল। দড়িগুলির জন্য ব্যবহৃত উপকরণ মঞ্চ নির্মাতা বা পৃষ্ঠপোষকদের উপর নির্ভর করে পৃথক পৃথক হতে পারে। ডাব্লিউডাব্লিউই ফিতেয় মোড়ানো প্রাকৃতিক ফাইবার দড়ি ব্যবহার করে আবার কেউ কেউ মোজায় মোড়া ইস্পাতের কাছি ব্যবহার করে থাকে।  মুষ্টিযুদ্ধ মঞ্চের মতো কুস্তি মঞ্চের দড়িগুলি একসাথে আবদ্ধ (টেথার্ড) হয় না। এই দড়িগুলি টার্নবাকল দ্বারা মঞ্চের খুঁটিতে টান দিয়ে ঝুলিয়ে রাখা থাকে। এই খুঁটি পুরো গঠনটিকেও ধারণ করে রাখে। মঞ্চের মুখোমুখি টার্নবাকলগুলির প্রান্তটি পৃথকভাবে অথবা মুষ্টিযুদ্ধ মঞ্চের অনুরূপে নিউ জাপান প্রো-রেসলিং এর মতো তিনটিই একত্রে একটি বড় প্যাডযুক্ত থাকে। মাদুরের একটি অংশ মঞ্চের দড়ির বাইরে প্রসারিত থাকে যা মঞ্চের অ্যাপ্রন নামে পরিচিত। মঞ্চের উথ্থিত দিকগুলিতে দর্শকদের নীচের অংশ দেখতে বাধা দেওয়ার জন্য একটি কাপড়ের ঝুল দিয়ে আচ্ছাদিত করা থাকে। 

সাধারণত মঞ্চের চারপাশে ইস্পাতের কয়েকটি ধাপযুক্ত ছোট সিঁড়ি থাকে যা কুস্তিগীররা মঞ্চে প্রবেশ করতে এবং প্রস্থান করতে ব্যবহার করতে পারেন। মঞ্চের সমস্ত অংশ প্রায়ই বিভিন্ন আক্রমণাত্মক এবং রক্ষণাত্মক পদক্ষেপের অংশ হিসাবে ব্যবহৃত হয়। 

কুস্তি মঞ্চের আকৃতি এবং আকারের ভিন্নতা থাকতে পারে। বেশিরভাগের মাপ হয় প্রতি দিকে ১৪ থেকে ২০  ফুটের মধ্যে। এই পরিমাপ করা হয় টার্নবাকলসের মধ্যে। ডাব্লিউডাব্লিউই এবং অল এলিট রেসলিং ২০ ফুট বাই ২০ ফুট মঞ্চ ব্যবহার করে। অতীতে ওয়ার্ল্ড চ্যাম্পিয়নশিপ রেসলিং, এক্সট্রিম চ্যাম্পিয়নশিপ রেসলিং এ এবং বর্তমানে ইমপ্যাক্ট রেসলিং ও রিং অফ অনার ব্যবহার করে ১৮-ফুট বাই ১৮ ফুট মঞ্চের। সাধারণত মুষ্টিযুদ্ধ মঞ্চের চেয়ে কুস্তি মঞ্চের আকার ছোট হয়।

বিভিন্নতা
 
যদিও চিরাচরিত মঞ্চ অনুষ্ঠানের জন্য ব্যবহার করে ছিল। ইমপ্যাক্ট রেসলিং তখন টোটাল ননস্টপ অ্যাকশন রেসলিং (টিএনএ) নামে পরিচিত ছিল। এটি চালু হয় ২০০৪ সালে এবং ২০১০ সালে চারটি পার্শ্ববিশিষ্ট অর্থাৎ বর্গাকার মঞ্চ ব্যবহারে ফিরে যায়। জুন ২০১৪ সালে তাতে ছয়-পার্শ্বযুক্ত বা ষড়ভুকাকৃতি মঞ্চ ফিরে আসে  এবং জানুয়ারী ২০১৮ সালে আবার বাদ দেওয়া হয়।

মিডিয়া 
রেসলিং ফিগার চেকলিস্ট স্বীকৃত এবং অনুমতিপ্রাপ্ত খেলনা কুস্তি মঞ্চ ১৯৮৫ সাল থেকে তৈরি শুরু হয়। প্রথমে উৎপাদন শুরু করেছিল এলজেএন এবং রেমকো যথাক্রমে ডব্লিউডব্লিউএফ এবং এডব্লিউএ এর জন্য এবং পরে অনেক বিশ্বব্যাপী শীর্ষস্থানীয় খেলনা প্রস্তুতকারক যেমন হাসব্রো, ম্যাটেল, জ্যাকস প্যাসিফিক এবং টয় বিজ দ্বারা উৎপাদন চালু হয়।

আরও দেখুন
 পেশাদার কুস্তির শব্দকোষ

তথ্যসূত্র

পেশাদার কুস্তি
মার্শাল আর্টের সরঞ্জাম
মার্শাল আর্ট সরঞ্জাম
শান্তনু ঠাকুর

শান্তনু ঠাকুর (জন্ম: ৩ আগস্ট ১৯৮২) হলেন একজন ভারতীয় রাজনীতিবিদ, যিনি ২০১৯ সাল থেকে বনগাঁ লোকসভার সাংসদ ছিলেন। ২০২১ সালের ৭ জুলাই মন্ত্রিসভায় রদবদলের পর তিনি কেন্দ্রীয় প্রতিমন্ত্রী, বন্দর, নৌপরিবহন ও জলপথ মন্ত্রক হিসেবে শপথ নেন । এছাড়াও তিনি সর্বভারতীয় মতুয়া মহাসংঘের নেতা।

রাজনীতি 
২০১৯ সালের সাধারণ নির্বাচনে, তিনি এই আসনটির সীমানা পুনর্নির্ধারণের পরে নির্বাচিত প্রথম নন-টিএমসি সংসদ সদস্য হন। তিনি বাংলার প্রাক্তন-মন্ত্রী মনজুল কৃষ্ণ ঠাকুরের সন্তান।

তথ্যসূত্র

বহিঃসংযোগ

১৯৮২-এ জন্ম
জীবিত ব্যক্তি
মতুয়া ব্যক্তি
উত্তর চব্বিশ পরগনা জেলার ব্যক্তি
পশ্চিমবঙ্গের লোকসভা সদস্য
পশ্চিমবঙ্গের ভারতীয় জনতা পার্টির রাজনীতিবিদ
সপ্তদশ লোকসভার সদস্য
অষ্টাদশ লোকসভার সদস্য
এসবি নেশন

এসবি নেশন একটি খেলাধুলাসংক্রান্ত ব্লগিং নেটওয়ার্ক। এটি ভক্স মিডিয়ার মালিকানাধীন। ২০০৫ সালে টাইলার ব্লেসজিনস্কি এবং মার্কোস মৌলিতসাস এটি প্রতিষ্ঠা করেন। ২০০৩ সালে ব্লেসজিনস্কি "অ্যাথলেটিকস নেশন" নামে একটি ব্লগ সৃষ্টি করেন। এটি প্রথমে ওকল্যাণ্ডের ক্রীড়াসংক্রান্ত বিষয়ে আলোকপাত করত। ক্রমান্বয়ে এটি মেজর লিগ বেসবল, এনবিএ, এনএফএল এবং এনএইচএল বিষয়ে খবর প্রকাশ শুরু করে। এছাড়াও বিভিন্ন কলেজের সকার দল,মিশ্র মার্শাল আর্ট এবং পেশাদার মল্লযুদ্ধের খবরও এতে প্রকাশিত হয়। ৩০০টি কমিউনিটি সাইট এর আওতাধীনে রয়েছে। ২০১১ সালে এসবি নেশনের উদ্যোগে "দ্য ভার্জ" নামে প্রযুক্তিবিষয়ক প্রকাশনা বের হওয়া শুরু হয়। এই পরিবর্তনের প্রেক্ষাপটে এর পৃষ্ঠপোষক প্রতিষ্ঠান স্পোর্টস ব্লগ ইনকর্পোরেশনের নাম পাল্টে হয় ভক্স মিডিয়া। নিউ ইয়র্ক সিটি ও ওয়াশিংটন ডিসিতে এর কার্যালয় অবস্থিত।

বাণিজ্যিক কর্মকাণ্ড 

২০০৫ থেকে ২০১১ সালে স্পোর্টস ব্লগ নেটওয়ার্ক এসবি নেশন পৃষ্ঠপোষক প্রতিষ্ঠান স্পোর্টস ব্লগ ইনকর্পোরেটেডের অধীনে কার্যক্রম পরিচালনা করত। এর সদরদপ্তর ওয়াশিংটন ডিসিতে অবস্থিত ছিল।  কিন্তু স্পোর্টস ব্লগের "ভক্স মিডিয়া" নামে পুনঃনামকরণ হওয়ার পর ম্যানহাটনেও এর কার্যক্রম পরিচালিত হতে থাকে। 

ভক্স মিডিয়ার প্রধান নির্বাহী কর্মকর্তা জিম ব্যাংকফ ২০০৯ সাল থেকে এসবি নেশনের প্রধান নির্বাহী কর্মকর্তা হিসেবে দায়িত্ব পালন করছেন। এলেনা বার্জেরন প্রধান সম্পাদক হিসেবে দায়িত্বরত। 

এসবি নেশনের অবদানকারীরা আংশিক সময়ের জন্য দায়িত্ব পালন করেন। অবদানের উপর ভিত্তি করে তাদের পারিতোষিক দেওয়া হয়। বিজ্ঞাপনের মাধ্যমে এটি রাজস্ব আদায় করে।

ইতিহাস 

টাইলার ব্লেসজিনস্কি এবং মার্কোস মৌলিতসাস ২০০৫ সালে এসবি নেশন সহপ্রতিষ্ঠাতা ছিলেন। ২০০৩ সালের নভেম্বরে ব্লেসজিনস্কি অ্যাথলেটিক্স নেশন নামে ব্লগ প্রতিষ্ঠা করেন। ওকল্যান্ড শহর থেকে আরম্ভ করে সারা যুক্তরাষ্ট্রেরই ক্রীড়াসংক্রান্ত খবর এখানে প্রকাশিত হতে থাকে। অ্যাথলেটিক্স নেশন দ্রুতই ব্লগঅ্যাডসের দ্বিতীয় বৃহত্তম ওয়েবসাইট হয়ে ওঠে (ডেইলি কস ছিল বৃহত্তম ওয়েবসাইট, যেখানে মৌলিতসাস সম্পাদক হিসেবে দায়িত্ব পালন করেন)। ব্লগ নেটওয়ার্কটি সৃষ্টি হওয়ার পর ছয়জন অতিরিক্ত লেখককে নিয়োগ দেওয়া হয়, যাদের কাজ ছিল ব্লেসজিনস্কিকে সাহায্য প্রদান করা। প্রতিষ্ঠিত ব্লগারদের বিষয়বস্তু রচনার জন্য নিয়োগ দেওয়া হয়। দর্শনার্থীরা মন্তব্য শাখায় অভিমত প্রকাশে সক্ষম হতেন। একটা সময় ব্লেসজিনস্কি বিষয়বস্তু রচনা ছেড়ে প্রতিষ্ঠানের প্রশাসনিক কর্মকাণ্ড সম্পাদনের দিকে অভিনিবেশ প্রদান করেন।

২০০৮ সালে সিরিআ-কে উপলক্ষ করে এসবি নেশন ৫ মিলিয়ন ডলারের অর্থ সংগ্রহে সক্ষম হয়।

তথ্যসূত্র

বহিঃসংযোগ 

 

 
ভক্স মিডিয়া
মার্কিন ক্রীড়া ওয়েবসাইট
২০০৫-এ প্রতিষ্ঠিত ইন্টারনেট সম্পত্তি
হিতেন বর্মন

হিতেন বর্মন একজন ভারতীয় রাজনীতিবিদ, যিনি প্রথমদিকে অল ইন্ডিয়া ফরোয়ার্ড ব্লকের সঙ্গে যুক্ত ছিলেন এবং পরে সর্বভারতীয় তৃণমূল কংগ্রেসে যোগদান করেন। ২০১১ সালের পশ্চিমবঙ্গের বিধানসভা নির্বাচনে জয়লাভ করেন।

প্রারম্ভিক জীবন  
মাণেশ্বরের ও রাজাবালা বর্মণের  পুত্র হিতেন বর্মন ১৯৫০ সালের ২১ শে জুন কোচবিহার জেলার গোপালপুরে জন্মগ্রহণ করেন। [১] মাঠভাঙ্গা উচ্চ বিদ্যালয়ে শিক্ষা লাভ করেন। পরবর্তীতে তিনি শিক্ষকতা করেন।

রাজনীতি 
তিনি ১৯৭২ সালে জলপাইগুড়ির আনন্দ চন্দ্র কলেজে অধ্যয়নরত অবস্থায় অল্প বয়সে রাজনীতিতে প্রবেশ করেন। প্রাথমিকভাবে ছাত্র রাজনীতিতে জড়িয়ে পরেন, পরবর্তীকালে তিনি ফরোয়ার্ড ব্লকে যোগদান করেন।

ফরোয়ার্ড ব্লক ২০০৯ সালে তাদের বর্তমান সংসদ সদস্যকে পুনরায় পদপ্রার্থী করতে অস্বীকৃতি জানায়। এতে তিনি বিরক্ত হন ও দল ত্যাগ করেন এবং পরে তৃণমূল কংগ্রেসে যোগদান করেন। তিনি ২০১১ সালে শীতলকুচি (বিধানসভা কেন্দ্র) থেকে তৃণমূল কংগ্রেসের  পদপ্রার্থী হিসাবে রাজ্য বিধানসভায় নির্বাচিত হন।  ২০১১ সালে তাকে বনমন্ত্রী করা হয়, তবে ২০১৩ সালে তাকে মন্ত্রীত্ব থেকে অব্যাহতি দেওয়া হয়।

তথ্যসূত্র

বহিঃসংযোগ

১৯৫০-এ জন্ম
জীবিত ব্যক্তি
নিখিল ভারত ফরওয়ার্ড ব্লকের রাজনীতিবিদ
পশ্চিমবঙ্গের তৃণমূল কংগ্রেসের রাজনীতিবিদ
পশ্চিমবঙ্গ বিধানসভার সদস্য ২০১১-২০১৬
পশ্চিমবঙ্গ বিধানসভার সদস্য ২০১৬-২০২১
কোচবিহার জেলার ব্যক্তি
ত্রিপুরী ব্যক্তি
চতুর্দশ লোকসভার সদস্য
পশ্চিমবঙ্গের লোকসভা সদস্য
আলিয়ঁস ফ্রঁসেজ

আলিয়ঁস ফ্রঁসেজ (, ; “ফরাসি মৈত্রী”) একটি আন্তর্জাতিক সংগঠন যার লক্ষ্য বিশ্বব্যাপী ফরাসি ভাষা ও ফরাসিভাষী সংস্কৃতির প্রচার ও প্রসার করা। ১৮৮৩ খ্রিস্টাব্দের ২১শে জুলাই তারিখে আলিয়ঁস ফ্রঁসেজ পুর লা প্রোপাগাসিওঁ দ্য লা লঁগ নাসিওনাল দঁ লে কোলোনি এ আ লেত্রঁজে (Alliance française pour la propagation de la langue nationale dans les colonies et à l'étranger, "(ফ্রান্সের) জাতীয় ভাষাকে উপনিবেশসমূহে ও ভিনদেশে ছড়িয়ে দেওয়ার জন্য ফরাসি মৈত্রী") নাম দিয়ে সংগঠনটি প্রতিষ্ঠা করা হয়। বর্তমানে ফ্রান্সের রাজধানী প্যারিসে অবস্থিত এর প্রধান কার্যালয়টির মূল উদ্দেশ্য হল দ্বিতীয় ভাষা হিসেবে ফরাসি ভাষার শিক্ষা প্রদান করা। ২০১৪ সালের হিসাব অনুযায়ী বিশ্বের সবগুলি মহাদেশে ১৩৭টি দেশে আলিয়ঁস ফ্রঁসেজের ৮৫০টি স্থানীয় সাংস্কৃতিক কেন্দ্র ছিল।

তথ্যসূত্র

আরও দেখুন 
 আলিয়ঁস ফ্রঁসেজ দ্য ঢাকা
 আলিয়ঁস ফ্রঁসেজ দ্য চট্টগ্রাম

 
ফরাসি ভাষা শিক্ষা
সাংস্কৃতিক কেন্দ্র
১৮৮৩-এ প্রতিষ্ঠিত সংগঠন
ফ্র্যাঞ্চাইজি
সাংস্কৃতিক প্রবর্ধন সংস্থা
জ্যোতিপ্রিয় মল্লিক

জ্যোতিপ্রিয় মল্লিক একজন ভারতীয় রাজনীতিবিদ এবং পশ্চিমবঙ্গ সরকারের প্রাক্তন "বনমন্ত্রী" এবং প্রাক্তন "খাদ্য ও সরবরাহ মন্ত্রী"। তিনি ২০১১ পশ্চিমবঙ্গ রাজ্য বিধানসভা নির্বাচনে হাবড়া আসন থেকে নির্বাচিত বিধায়ক। ২৭শে অক্টোবর, ২০২৩ এ রেশন দুর্নীতির জন্য তিনি এনফোর্সমেন্ট ডিরেক্টরেট (ইডির) হাতে গ্রেপ্তার হন৷ তিনি বর্তমানে দুর্নীতির জন্য জেল হেফাজতে রয়েছেন৷

বিতর্ক 
২৭ অক্টোবর,২০২৩ এ রেশন দুর্নীতি কান্ডে জ্যোতিপ্ৰিয় মল্লিক ইডির হাতে গ্রেফতার হন। আদালতে পেশ করার পরে শুনানি চলাকালীন উনি অসুস্থ হয় পরে। এরপর ৭ দিন হাসপাতালে থাকার পর ওনাকে ছেড়ে দেয়ার পরে ওনাকে ইডি হেফাজতে নিয়ে যাওয়া হয়। বর্তমানে রেশন দুর্নীতির জন্য উনি জেল হেফাজতে আছেন।

তথ্যসূত্র

বহিঃসংযোগ

পশ্চিমবঙ্গ বিধানসভার সদস্য ২০২১-২০২৬
পশ্চিমবঙ্গের রাজ্য মন্ত্রিপরিষদের মন্ত্রী
জীবিত ব্যক্তি
১৯৫৮-এ জন্ম
পশ্চিমবঙ্গ বিধানসভার সদস্য ২০১৬-২০২১
পশ্চিমবঙ্গ বিধানসভার সদস্য ২০১১-২০১৬
পশ্চিমবঙ্গ বিধানসভার সদস্য ২০০৬-২০১১
পশ্চিমবঙ্গ বিধানসভার সদস্য ২০০১-২০০৬
বারাসাত সদর মহকুমার ব্যক্তি
পশ্চিমবঙ্গের তৃণমূল কংগ্রেসের রাজনীতিবিদ
কান্তি বিশ্বাস

কান্তি বিশ্বাস ছিলেন একজন ভারতীয় রাজনীতিবিদ এবং পশ্চিমবঙ্গের প্রাক্তন মন্ত্রী।

প্রারম্ভিক জীবন 
কান্তি বিশ্বাস ব্রিটিশ ভারতের বেঙ্গল প্রেসিডেন্সির অন্তর্গত ফরিদপুর জেলায় জন্মগ্রহণ করেন।

তিনি এম.কম পাস করেন এবং বাংলা ভাষা আন্দোলনের মধ্যদিয়ে ঢাকা বিশ্ববিদ্যালয়ের ছাত্র রাজনীতিতে গভীরভাবে জড়িত পরেন এবং পরে কায়েদ ই আজম মেমোরিয়াল কলেজে শিক্ষকতা শুরু করেন।

কান্তি বিশ্বাস জাতীয় আওয়ামী পার্টির প্রতিনিধিত্ব করেছিলেন এবং একটি নির্বাচনে শেখ মুজিবুর রহমানের বিরুদ্ধে লড়াই করেছিলেন। ১৯৬০ সালে পশ্চিমবঙ্গে পাড়ি জমান, যখন পাকিস্তান সরকার কমিউনিস্ট পার্টি নিষিদ্ধ করে ও তার বিরুদ্ধে পরোয়ানা জারি করে।

রাজনৈতিক কর্মজীবন 
১৯৬৭ সালে তিনি সিপিআই (এম) এর সদস্যপদ অর্জন করেন এবং কিষাণ সভা, ইউসিআরসি এবং ডিওয়াইএফআইয়ের কার্যক্রমে যুক্ত ছিলেন। তিনি দলিত শোষণ মুক্তি মঞ্চের সদস্য ও সামাজিক নয়া মঞ্চের সভাপতি ছিলেন।

তিনি সিপিআই (এম)-এর কয়েকজন দলিত নেতাদের মধ্যে একজন ছিলেন, যারা তাদের সরকারের আমলে মন্ত্রিপরিষদ পর্যন্ত পৌঁছেছিলেন এবং তিনি রাজ্যের দীর্ঘতম দায়িত্ব পালনকারী শিক্ষামন্ত্রীও ছিলেন।

তথ্যসূত্র 

পশ্চিমবঙ্গের রাজনীতিবিদ
১৯৩২-এ জন্ম
২০১৬-এ মৃত্যু
পশ্চিমবঙ্গের ভারতের কমিউনিস্ট পার্টি (মার্ক্সবাদী) এর রাজনীতিবিদ
ঢাকা বিশ্ববিদ্যালয়ের প্রাক্তন শিক্ষার্থী
দলিত নেতা
পশ্চিমবঙ্গের রাজ্য মন্ত্রিপরিষদের মন্ত্রী
পশ্চিমবঙ্গ বিধানসভার সদস্য ১৯৭৭-১৯৮২
পশ্চিমবঙ্গ বিধানসভার সদস্য ১৯৮২-১৯৮৭
পশ্চিমবঙ্গ বিধানসভার সদস্য ১৯৮৭-১৯৯১
পশ্চিমবঙ্গ বিধানসভার সদস্য ১৯৯৬-২০০১
পশ্চিমবঙ্গ বিধানসভার সদস্য ২০০১-২০০৬
মহাকর্ষ (চিত্রকর্ম)

মহাকর্ষ() (অভিকর্ষ নামেও পরিচিত) ওলন্দাজ চিত্রকর মাউরিৎস কোর্নেলিস এশ্যরের মিশ্রমাধ্যমে তৈরী চিত্রকর্ম। ১৯৫২ সালের জুনে সৃষ্ট চিত্রটি প্রথমে সাদা-কালো লিথোগ্রাফে মুদ্রিত হয়েছিল, পরবর্তিতে এশ্যর নিজহাতে জলরঙের ব্যবহারে চিত্রটি রঞ্জিত করেছিলেন।

বর্ণনা 
চিত্রে এশ্যর ছোট তারকাকার ডোডেকাহেড্রন নামে পরিচিত একটি অ-উত্তল নিয়মিত বহুতলক অঙ্কন করেছেন। প্রতি তলে ট্রাপিজিয়াম সদৃশ্য দ্বারপথ আছে। এই দ্বারপথ দিয়ে বারো(১২) টি খোলসবিহীন কচ্ছপের মাথা ও পা বাহিরে প্রসারিত। কচ্ছপগুলো এই বহতলককে তাদের সবার একটি সাধারণ খোলস রূপে ব্যবহার করছে। এই ছয় জোড়া কচ্ছপ লাল, কমলা, হলুদ, ম্যাজেন্টা, সবুজ এবং আকাশী নীল রঙে রঙ্গিন। প্রতিটি কচ্ছপ, একই রঙের কচ্ছপের বিপরীত বাহুতে অবস্থিত।

আরও দেখুন 
 গোলাকার আয়নায় স্থির জীবন
 প্রতিবিম্বিত গোলকের সাথে হাত

তথ্যসূত্র 

গ্রন্থসূত্র
 

এম. সি. এশ্যরের চিত্রকর্ম
১৯৫২-এর চিত্রকর্ম
জলরঙ